b'\n_START_ARTICLE_\nAmerican Film Institute\n_START_PARAGRAPH_\nAmerican Film Institute, lyhennettyn\xc3\xa4 AFI, (suom. Yhdysvaltain elokuvainstituutti) on itsen\xc3\xa4inen, ei-kaupallinen organisaatio, joka perustettiin vuonna 1967. Se ei keskity pelk\xc3\xa4st\xc3\xa4\xc3\xa4n elokuviin vaan my\xc3\xb6s televisio- ja video-ohjelmiin._NEWLINE_AFI on jakanut vuodesta 1973 l\xc3\xa4htien el\xc3\xa4m\xc3\xa4nty\xc3\xb6palkintoa (AFI Life Achievement Award) elokuva-alalla ansioituneille henkil\xc3\xb6ille._NEWLINE_Vuosina 1998\xe2\x80\x932008 AFI julkaisi 100-vuotissarjaa (engl. AFI 100 Years... series), jonka tarkoituksena on muistaa yhdysvaltalaisen elokuvan historiaa ja her\xc3\xa4tt\xc3\xa4\xc3\xa4 mielenkiintoa sit\xc3\xa4 kohtaan._NEWLINE_Vuodesta 2000 l\xc3\xa4htien AFI on palkinnut vuosittain kymmenen elokuvaa ja kymmenen televisiotuotantoa omilla AFI-palkinnoillaan.'